AZIR şi GDS protestează împotriva abuzurilor din radioul public

În urma dezbaterii cu tema „Cum mai poate fi apărată libertatea presei astăzi? Cazul Societății Române de Radiodifuziune”, organizată de AZIR și GDS, membrii Asociației Ziariștilor Independenți din România și ai Grupului de Dialog Social au decis să protesteze împotriva abuzurilor la care este supus domnul Adrian Valentin Moise, care este reprezentantul ales al salariaților în Consiliul de Administrație al SRR, vicepreședintele Federației Jurnaliștilor  „Media Sind”, președintele Sindicatului Unit al Salariaților Radio România, și să solicite anularea deciziei neîntemeiate de concediere a acestuia de către o comisie alcătuită ad-hoc prin ordinul PDG  nr 259/17.04.2013, un act grav, fără precedent în SRR post-decembristă.

Ca urmare membrii AZIR și GDS au decis să deschidă o listă de susținere a lui Adrian Valentin Moise, pe care vă rugăm să o consultați și, dacă doriți, să o semnați și dumneavoastră.
Protestăm către toate forurile

· Parlamentul României, Comisiile pentru Cultură, Artă și Mijloace de Informare în Masă și Comisia pentru Cercetarea Abuzurilor
· Guvernul României
· Președinția României
· Primul Ministru al României
· Consiliul  Național de Combatere a Discriminării
· Federația Europeană a Jurnaliștilor
· Federația Internațională a Jurnaliștilor
· Asociația Europeană a Jurnaliștilor
Preşedinte AZIR,

Teodora Stanciu
